b'\n_START_ARTICLE_\nKuuba Demokraatia Rahvusvaheline Komitee\n_START_PARAGRAPH_\nKuuba Demokraatia Rahvusvaheline Komitee (International Committee for Democracy in Cuba, l\xc3\xbchendatult ICDC) on rahvusvaheline organisatsioon, mille eesm\xc3\xa4rgiks on n\xc3\xa4idata solidaarsust demokraatlike aktivistidega Kuubas ning vahendada Kuuba demokraatlikule opositsioonile majandusabi._NEWLINE_ICDC loodi 2003. aasta septembris p\xc3\xa4rast seda, kui Fidel Castro juhitud diktatuurire\xc5\xbeiim oli sama aasta m\xc3\xa4rtsis julmalt maha surunud opositsioonilised demokraatiap\xc3\xbc\xc3\xbcdlused Kuubas. ICDC loomise algataja oli V\xc3\xa1clav Havel, kes tegi sellekohase ettepaneku 2003. aasta juulis Madridis peetud Kuuba-teemalisel konverentsil._NEWLINE_ICDC \xc3\xbchendab k\xc3\xbcmneid v\xc3\xa4ljapaistvaid poliitikuid ja intellektuaale \xc3\xbcle maailma.'